**PANER Kft.**

Belső szabályzat 2020-07

**Tárgy:** Strang fertőtlenítés folyamata

**Kitől:** Molnár Attila, Vermes György Ügyvezető igazgatók

**Kinek:** Paner Kft. és Klinix Kft. munkavállaló Kollégák

**Dátum:** 2020.03.20

**A szabályzás célja:**

A szellőző strangok fertőtlenítőszerrel történő bepermetezése annak érdekében, hogy a társasházak koronavírus elleni védelme biztosítva legyen.

Tisztelt kollégák!

Az alábbiakban megfogalmazott eljárásrend betartása kötelező a társasházi szellőző strangok fertőtlenítéséhez:

* a CON DES, a Phago’Surf ND, Mida Actisent nevű fertőtlenítő- koncentrátum használata engedélyezett kizárólag a folyamat során,
* a védőöltözet-és eszközök használata a teljes folyamat során kötelező,
* a fertőtlenítő- koncentrátum felhasznált mennyiségét adminisztrálni szükséges lépcsőház bontásban,
* a fertőtlenítőszer betöltése a permetező berendezésbe a védőruhába történő beöltözés után történik,
* a védőöltözetbe történő beöltözés ( maszk, kezes-lábas, egyszer használatos öltözet, gumikesztyű, munkavédelmi cipő),
* a cipőt egy tejes ládában 3 ujjnyi vastagságban betöltött fertőtlenítőszerben, belépéssel fertőtleníteni szükséges a társasház bejárata előtt,
* belépés a lépcsőházba, feljutás az emeletre,
* a szellőző rendszer felső tisztítási pontjainak megnyitása,
* a keletkező hulladék nylon zsákban történő hermetikus eltárolása,
* a fertőtlenítőszer bejuttatása a szellőző strangba, lentről felfelé történő irányban,
* a szellőző fedelek és turbinák zárt helyzetbe történő vissza helyezése,
* a társasház elhagyása az összes szerszámmal és eszközzel, valamint a keletkező hulladékkal együtt,
* a cipőt egy tejes ládában 3 ujjnyi vastagságban betöltött fertőtlenítőszerben, belépéssel fertőtleníteni szükséges a társasház bejárata előtt,
* a védőruházat fertőtlenítése,
* száradás után a ruházat levetése kifordított állapotban, nylon zsákban történő eltárolása (külön zsákban a cipő, külön zsákban az egyben öltözék és külön zsákban a kesztyű),
* a gépjármű gumi szőnyegeinek, a kormánynak, a sebességváltónak és a műszerfalnak a fertőtlenítése

Con Des fertőtlenítő koncentrátum: Szagtalan, nem mérgező, színtelen, nagy zsíroldó képességű a baktériumokat, élesztőket és más mikroorganizmusokat elpusztító, szaporodásukat megakadályozó, szageltávolító, természetben elbomló tisztítószer. A szennyeződéstől függően nagynyomású lemosásnál 0.5-1%-os, kézi lemosásnál 1-5%-os oldat használható. Háztartási célokra is felhasználható.

A szabályzás 2020.03.23 napjától és visszavonásig érvényes.

A szabályzást elolvastam és megértettem. A tartalmát a munkavégzés során betartom: